《秋居遣兴》
清代·董澄镜

炎风禅肃气，林蝉音渐断。伏处嵁岩下，坐待时物换。

依亭树影高，敲窗叶声乱。百昌弗须臾，附赘忽星散。

划薙见真山，流涸认危岸。寒虫诉深宵，哀鸿警清旦。

守默耽澄思，趋华屏外观。霍岳缅峥嵘，高撑出天半。

局促乾死萤，埋头理书案。一事差可喜，篱菊秋堪玩。

作者简介：董澄镜，字啸庵，桐城人。举人，大挑教谕。有《比竹集》。